laion/Wikipedia-Exotic huggingface dataset:
פול אדגר

פול אדגר אקווקו (בצרפתית: Paul Edgar Akouokou; נולד ב-20 בדצמבר 1997) הוא כדורגלן מחוף השנהב המשחק באולימפיק ליון ובנבחרת חוף השנהב. אדגר החל את הקריירה שלו באקנאס מליגת העל הפינית. ב-29 באפריל 2016 אדגר ערך את הופעת הבכורה שלו בקבוצה בהפסד 0–3 ליובסקילה. ב-25 בספטמבר 2016 הבקיע את שער הבכורה שלו בקריירה בניצחון 0–2 נגד גראנקולה. במשחקו האחרון בקבוצה הורחק לראשונה בקריירה במשחק בו הפסידה אקנאס 0–4 לטורון פאלוסאורה. ב-27 באוגוסט 2017 הושאל לבית"ר ירושלים עד לסיום העונה. ב-11 בספטמבר 2017 ערך את הופעת הבכורה שלו במדי בית"ר כאשר נכנס כמחליף בדקה ה-76 של משחק הליגה נגד מכבי פתח תקווה. בית"ר ניצחה את המשחק 1–2 כאשר הנגיעה הראשונה של אדגר בכדור, הובילה למהלך שבסופו מרסל הייסטר הבקיע את שער הניצחון עבור בית"ר. ב-1 בפברואר 2018, לאחר שהגיע אישור מאקנאס הפינית אליה שייך השחקן, הוא הושאל להפועל ראשון לציון מהליגה הלאומית. לבית"ר עומדת האופציה לרכוש את השחקן חזרה בקיץ. באוגוסט 2018 הצטרף לקבוצת המילואים של בטיס. בספטמבר 2020 הוכרז כי ייקח חלק מהסגל הבוגר של בטיס לקראת העונה הקרובה. ב-1 בספטמבר 2023 הצטרף לאולימפיק ליון מליגת העל הצרפתית. ב-25 במרץ 2022 ערך אדגר את הופעת הבכורה שלו בנבחרת חוף השנהב, בהפסד 1–2 לנבחרת צרפת במשחק ידידות. ריאל בטיס גביע המלך: 2021/2022 פול אדגר, באתר ההתאחדות לכדורגל בישראל פול אדגר, באתר Transfermarkt פול אדגר, באתר Soccerway פול אדגר, באתר BDFutbol פול אדגר, באתר National Football Teams פול אדגר, באתר FootballDatabase.eu אופיר סער‏, בית"ר ירושלים: פול אדגר חתם בהשאלה לעונה, עם אופציה לרכישה, באתר וואלה, 27 באוגוסט 2017 רענן ברנובסקי, ‏‏האישור הגיע: פול אדגר עובר להפועל ראשון לציון, באתר ספורט1, 1 בפברואר 2018
מור קציר

מור קציר (נולדה ב-1980) היא דוגמנית ישראלית. קציר נבחרה ב-1996 לנערת השנה של מעריב לנוער, היא התחילה לדגמן תקופה בפריז ולאחר מכן עברה לניו יורק ודגמנה עבור סוכנות "ואן". היא הופיעה על שערי המגזינים הצרפתיים "אל" ו"אופיסיאל", הצטלמה לכתבת אופנה בת עשרה עמודים במגזין "אל" האמריקאי ולכתבה של 12 עמודים ב"ווג" הגרמני, כמו כן הצטלמה למגזינים "W", "ווג" האיטלקי, ו"דה פייס". היא שימשה כפרזנטורית של דונה קארן ניו יורק (DKNY), והצטלמה לקטלוג ההלבשה התחתונה של המותג. הצטלמה גם עבור קלווין קליין וטומי הילפיגר. היא פתחה וסגרה את התצוגה של שאנל ונבחרה לדגמן בנשף הצדקה השנתי של הנסיך צ'ארלס, בישראל היא דגמנה לרשת האופנה הוניגמן. בשנת 2013 חזרה בתשובה. בגיל 27 פרשה מעיסוק בדוגמנות עקב הריון למשך כ-12 שנים, ובשנת 2019 חזרה לדגמן עבור המותג "פקטורי 54". אמיר קמינר, "אני ממגנטת אותם", באתר ynet, 18 באוגוסט 2004 רוני קובן, יאללה, מה אתם נדבקים?, באתר nrg‏, 5 באוגוסט 2005 איתי יעקב, הדוגמנית לשעבר מור קציר: "פחדתי להגיד על עצמי שאני דוסית", באתר Xnet‏, 11 באוקטובר 2017 שרון רוטר, ‏הר המור, בעיתון מקור ראשון, 29 באפריל 2019 מור קציר מסבירה: איך מתמודדים עם אופנה צנועה בחום הזה?, באתר mako,‏ 25 במאי 2019 שרון רוטר, הר המור, באתר מקור ראשון, ‏29 באפריל 2019 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קוניגסג CCX

קוניגסג CCX (באנגלית: Koenigsegg CCX) היא דגם של מכוניות-על בתצורת ספורט, 2 מושבים, אשר יוצרה בין השנים 2006–2010 על ידי חברת קוניגסג השוודית. סך הכול יוצרו 49 יחידות. לדגם 2 דלתות צד קדמיות, סימטריות (ימנית ושמאלית) מסוג "Scissor doors" (אנ') 2 מושבים המרכב בנוי מסיבי פחם מחוזקים באלומיניום תאוצת דגם ה"קוניגסג CCX" (מנוע V8) בין 0 - 100 קמ"ש היא 3.2 שניות מקדם גרר של הדגם - 0.297 דלק לשימוש הדגם - 91 אוקטן שמו של הדגם "CCX" נגזר מ-"Competition Coupé X" CCX (נבנו 30 יחידות) CCXR (נבנו 9 יחידות) CCX/CCXR (נבנו 6 יחידות) CCXR Special Edition (נבנו 2 יחידות) CCXR Trevita (נבנו 2 יחידות) קוניגסג CCX קוניגסג CCX קוניגסג CCX קוניגסג CCX קוניגסג CCX - מבט למנוע קוניגסג CCX - מבט לתא הנהג קוניגסג CCX קוניגסג CCX קוניגסג CCX קוניגסג CCX - מבט לתא הנהג קוניגסג CCX קוניגסג CCX - שנת 2006 ( 2006 Koenigsegg CCX – Instrumented Test – Car and Driver) מדיה וקבצים בנושא קוניגסג CCX בוויקישיתוף קוניגסג CCX (3:22 דקות), יו-טיוב קוניגסג CCX (דגם CCXR) (1:37), יו-טיוב קוניגסג CCX - עיצוב "The Italian Junkyard: 20.1 Sweden Ain’t That Cold: Christian Von Koenigsegg gives us a quick interview on how he made his dream come true". theitalianjunkyard.blogspot.se. קוניגסג CCX Koenigsegg CCX Reviews, Specs & Prices - Top Speed קוניגסג CCX Koenigsegg CCX information on Supercar World.com
זועבי

האם התכוונתם ל... משפחת זועבי – חמולה ערבית-ישראלית-מוסלמית חנין זועבי – חברת כנסת ישראלית ג'ידא רינאוי זועבי – חברת כנסת ישראלית עבד אל-עזיז א-זועבי – פוליטיקאי ישראלי סיף א-דין א-זועבי – פוליטיקאי ישראלי. בן דודם של חאתם א-זועבי ועבד אל-עזיז א-זועבי. עבד אל-רחמן זועבי – שופט ישראלי הישאם זועבי – כדורגלן ומאמן כדורגל ערבי־ישראלי ח'אלד חוסני זועבי – עורך דין ישראלי
ליליום (חברה)

ליליום (באנגלית: Lilium aviation) היא חברת הזנק גרמנית העוסקת בייצור כלי תחבורה מוטס, שהוקמה בשנת 2015 על ידי 4 סטודנטים ליליום (על שם חלוץ התעופה הגרמני אוטו לילינטל) נוסדה על ידי מהנדסים ודוקטורנטים מהאוניברסיטה הטכנית של מינכן דניאל וויגנד, סבסטיאן בורן, פטריק נתן ומתיאס מיינר. מאוניברסיטת מינכן. הכלי המרכזי הנמצא בפיתוח פורץ דרך בכך שהוא בעל מקור כח חשמלי, ויכולת המראה ונחיתה אנכית, כך שאינו צריך מסלול המראה. בדגם הראשון לייצור יהיו 7 מושבים ובהמשך יפותח דגם של 16 מושבים. בספטמבר 2017 החליטה Tencent הסינית להשקיע בליליום 90 מיליון דולר לגבי הדגם הראשון (של 7 מושבים) התכנית היא להתחיל בייצור ב-2023 עם 25 עותקים. היעד הבא שלה הוא לייצר 250 מטוסים ב-2024, ואחריהם 400 מטוסים ב-2025. התוכנית היא לייצור ב-2027 דגם עם 16 מושבים וב 2030 מטוס VTOL עם 50 מושבים. ב 7 במאי 2024 פרסמה ליליום שחברת UrbanLink מפלורידה הזמינה 20 מטוסים. מדיה וקבצים בנושא ליליום בוויקישיתוף אתר האינטרנט הרשמי של ליליום (באנגלית) ליליום מגייסת בכירים מ Gett ו Airbus כדי לעמוד במודל לייצור ב 2025, באתר Recode, אוגוסט 2017 ליליום מקווה להמריא עם השקת מוניות אוויר חשמליות, באתר Financial TIMES, מרץ 2019 ליליום מגייסת 90 מיליון דולר, באתר TheVerge, ספטמבר 2017 Lilium Jet (7-seater), https://evtol.news/ Press Release, Lilium Announces Firm Order of 20 Lilium Jets from U.S. Operator UrbanLink, CleanTechnica, ‏2024-05-08 (באנגלית אמריקאית) ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
קוניגסג One:1

קוניגסג One:1 (באנגלית: Koenigsegg One:1) היא דגם של מכוניות-על בתצורת ספורט, 2 מושבים, אשר יוצרה בין השנים 2014–2015 על ידי חברת קוניגסג השוודית. היא אחת המכוניות המהירות ביותר בעולם עם מהירות מרבית של 440 קמ"ש (270 מייל לשעה). הדגם מופיע ברשימת 10 המכוניות המהירות בעולם.. בשנת 2014 טענו מספר מומחי רכב שדגם ה"קוניגסג One:1" הוא הדגם הסדרתי המהיר בעולם. מחיר היחידה של דגם ה"קוניגסג One:1" הוא כ-4,000,000 לירות שטרלינג. דגם ה"קוניגסג One:1" הוצג לראשונה בסלון המכוניות של ז'נבה בשנת 2014. יוצרו 7 יחידות, מהדגם "קוניגסג One:1" מרכב הדגם בנוי מסיבי פחם שמו של הדגם "One:1": מתייחס ליחס בין הספק המנוע (נמדד בכ"ס) של דגם ה"קוניגסג One:1" למשקל הרכב. (נמדד בק"ג). הספק המנוע - 1,341 כ"ס (1,000 קילוואט), משקל הדגם - 1,340 ק"ג. היחס 1:1 דגם ה"קוניגסג One:1" היא המכונית היחידה בעולם אשר "כל כ"ס מופקד על קילוגרם אחד של משקל". לדגם 2 דלתות צד קדמיות, סימטריות (ימנית ושמאלית) מסוג "Scissor doors" (אנ'). תאוצת הדגם מ-0 ל-100 קמ"ש - 2.8 שניות תאוצת הדגם מ-0 ל-200 קמ"ש - 8.9 שניות הדגם מסוגל לעמוד בתאוצה צידית (הנגזרת ממהירות ביחס לזווית פניה) של 2g (כבידה) וכוח הצמדה של 600 ק"ג-כוח במהירויות גבוהות קוניגסג One:1 קוניגסג One:1 קוניגסג One:1 קוניגסג One:1 קוניגסג One:1 קוניגסג One:1 קוניגסג One:1 קוניגסג One:1 קוניגסג One:1 (Koenigsegg One:1 Reviews, Specs & Prices - Top Speed) קוניגסג One:1 - נהיגה ראשונה (2015 Koenigsegg One:1 First Drive – Review – Car and) קוניגסג One:1 (Could The Koenigsegg One:1 Hypercar Set A 6:40) מדיה וקבצים בנושא קוניגסג One:1 בוויקישיתוף אתר האינטרנט הרשמי של קוניגסג One:1 קוניגסג One:1 (3:05 דקות), יו-טיוב קוניגסג One:1 במחיר של 7.4 מיליון דולר (14:47דקות), יו-טיוב קוניגסג One:1 One:1 - Koenigsegg קוניגסג One:1 - ברשימת 10 המכוניות המהירות בעולם ניר בן טובים, ניר בן-טובים‏, 440 קמ"ש: קוניגסג אגרה 1, באתר וואלה, 13 במרץ 2014 קוניגסג אגרה ONE:1 - הטוענת לכתר המהירות - cartube , 1 במרץ 2014. קוניגסג One:1 -מחיר 4 מיליון לירות שטרלינג Got £4million? Buy this record holding Koenigsegg One:1 קוניגסג One:1 יחס בין כ"ס למשקל הדגם With 1,340 HP pushing just 1,340 kilos, Koenigsegg's One קוניגסג CCX Koenigsegg CCX information on Supercar World.com קוניגסג One:1 אוטו, אוהד אלגוב, 11 בפברואר 2014
פרדיננד קרל יוזף, ארכידוכס אוסטריה-אסטה

פרדיננד קרל יוזף, ארכידוכס אוסטריה-אסטה (בגרמנית: Ferdinand Karl Joseph von Österreich-Este; ‏25 באפריל 1781 - 5 בנובמבר 1850), היה ארכידוכס אוסטרי מבית הבסבורג, וגנרל בצבא האוסטרי במהלך המלחמות הנפוליאוניות. פרדיננד קרל יוזף נולד ב-25 באפריל 1781 במילאנו לפרדיננד, ארכידוכס אוסטריה, מושל מילאנו ובנה של מריה תרזה, ולמריה ביאטריצ'ה ד'אסטה, דוכסית מאסה, בתם של ארקולה השלישי ד'אסטה, דוכס מודנה ומריה תרזה צ'יבו-מאלספינה, דוכסית מאסה. פרדיננד קרל יוזף למד באקדמיה הצבאית הטרזיאנית בווינר נוישטאדט, ולאחר מכן התגייס לצבא הקיסרי. במהלך מלחמת הקואליציה האנטי-צרפתית השלישית בשנת 1805, היה פרדיננד ראש מטהו של גנרל קרל מאק פון לייבריך, ולאחר התבוסה בקרב אולם, שבו נכנע גנרל מאק פון לייבריך, הצליח פרדיננד להימלט עם כ-2,000 פרשים לבוהמיה, שם הוא פיקד על הכוחות האוסטרים וגייס את המיליציה המקומית. לאחר מכן יצא פרדיננד עם כ-9,000 חיילים לעבר איגלאו, שם הצליח לעכב את הדיוויזיה הבווארית של הנסיך קרל פיליפ פון ורדה, ובכך מנע ממנו להצטרף לקרב אוסטרליץ. במהלך מלחמת הקואליציה האנטי-צרפתית החמישית בשנת 1809, פיקד פרדיננד על צבא אוסטרי שמנה 36,000 חיילים. באפריל הוא פלש לדוכסות ורשה בתקווה לעודד התקוממות מקומית נגד נפוליאון, אך הפולנים התאוששו תחת פיקודו של הנסיך יוזף פוניאטובסקי, ופרדיננד הובס בקרב רז'ין. למרות התבוסה הוא הצליח לכבוש את ורשה, אולם ביוני נאלץ פרדיננד לסגת מוורשה, ואף לוותר על קרקוב ועל גליציה. במהלך מלחמת הקואליציה האנטי-צרפתית השביעית בשנת 1815, פיקד פרדיננד על שתי דיוויזיות מילואים אוסטריות, ובשנת 1816 מונה למפקד צבאי בהונגריה. בשנת 1830 התמנה פרדיננד למושל הצבאי והאזרחי של גליציה, ועבר לגור בלבוב, ולאחר מהפכות 1848 הוא התגורר בעיקר באיטליה. פרדיננד מעולם לא התחתן, וב-5 בנובמבר 1850 הוא מת בעיר אלטמינסטר על יד גמונדן שבאוסטריה. מדיה וקבצים בנושא פרדיננד קרל יוזף, ארכידוכס אוסטריה-אסטה בוויקישיתוף
הארץ מתעוררת

הארץ מתעוררת (באנגלית: Earth Awakens) הוא ספר מדע בדיוני מאת אורסון סקוט קארד ואהרון ג'ונסטון. יצא לאור באנגלית בשנת 2014 ובעברית בשנת 2016. זה הספר השלישי בטרילוגיית "מלחמת הפורמיקים הראשונה" מסדרת "המשחק של אנדר", ומשלים את הסיפור שהחל בשני הספרים הראשונים בטרילוגיה, "והארץ אינה יודעת" ו"הארץ בלהבות". הפורמיקים פלשו לסין והאנושות חלוקה לגבי צורת ההתגוננות המיטבית. ממשלת סין נחושה בדעתה להדוף את הפלישה ללא סיוע משאר העולם. קפטן אוטול וסגן רקהאם מוחזקים במעצר, לאחר שהשתמשו בראש נפץ גרעיני שהשיגו באופן לא חוקי כדי להרוס את אחת הנחתות. במהלך הפלישה הציל רקהאם את בינגוון, ילד סיני בן שמונה הניחן בשכל יוצא דופן. בינגוון מציע להפיץ באינטרנט שמועה, לפיה אוטול ורקהאם פעלו בהוראתו של גנרל סימה, שמחזיקם במעצר, ובכך להעניק לו את המזכה על הרס הנחתת ולהביא לשחרורם. בינתיים, מצליחים ויקטור ואמיליה לחדור לספינת האם של הפורמיקים באמצעות ספינה מוסוות. ויקטור חוקר את ספינת האם, ואוטול ורקהאם מצטרפים לצוותו במטרה לחסל את הפלישה. הארץ מתעוררת, באתר אופוס Aaron Johnston, And hey look. The release date for Earth Awakens is July 10, 2014. Huzzah! Pre-order now. http://amzn.to/16tZ2Nz, @AaronWJohnston, ‏5:48 PM - 22 Oct 2013 (באנגלית) הארץ מתעוררת, באתר opus.co.il (ארכיון) ראו את פרק העלילה בערך הארץ בלהבות. המילה 'ספינה' משמשת בספר כדי לתאר מה שקרוי בעולם האמיתי חללית. "Earth Awakens". Ender's Game Wiki (באנגלית). נבדק ב-2018-01-14. ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
עמית מכטינגר

עמית מכטינגר (נולדה ב-6 בספטמבר 1975) היא שחקנית ודוגמנית ישראלית. מכטינגר נולדה באוסטרליה, להורים ישראלים. החלה את דרכה בגיל חמש עשרה כשזכתה בתחרות תגלית השנה ולאחר מכן עזבה את הארץ והופיעה על שערי המגזינים ווג, Elle ומארי קלייר, היא הוכתרה על ידי עיתון בניו יורק כ"אחת משלוש הדוגמניות המבטיחות בעולם", היא שימשה כמוזה של קרל לגרפלד וכדוגמנית הבית של ארמני. הופיעה, בין היתר, בתצוגות אופנה של לואי ויטון, קלווין קליין, שאנל וגוצ'י וככלה בתצוגת שמלות כלה של איב סן-לורן. שימשה, בין היתר, כפרזנטורית לחברות כמו קסטרו והוניגמן. כיום עוסקת בעיצוב תיקים ואביזרים. גרה ארבע שנים בצרפת ומאוחר יותר עברה לברצלונה, שם חייתה שמונה וחצי שנים. במרץ 2014 הורשעה בנהיגה בשכרות. בשנת 2016 שיחקה בסדרה הקומית של ערוץ עשר, "מסובך" בתפקיד: מוניק, לצד רן שריג. באותה שנה שיחקה בקולנוע, בסרט "ג'נקשן 48" של הבמאי אודי אלוני. מכטינגר הייתה נשואה לאיש העסקים עידן גלעדי, ממנו נולדו שני ילדיה. כיום היא גרה בשכנות להוריה, במושב תלמי אלעזר. מכטינגר נתפסה פעמיים (יולי 2013 ודצמבר 2013) על ידי משטרת ישראל כשהיא נוהגת תחת השפעת אלכוהול. בסיום ההליך המשפטי (כלל ערעור של המדינה על קולת העונש, לבית המשפט המחוזי) היא הורשעה ונגזר עליה, שנת מאסר על-תנאי למשך 3 שנים, 3 שנות פסילה מנהיגה, 6 חודשי פסילת רישיון על-תנאי, קנס של ארבעת אלפים ש"ח, וצו מבחן לתקופה של שנה. עמית מכטינגר, ברשת החברתית פייסבוק עמית מכטינגר, ברשת החברתית אינסטגרם עמית מכטינגר, במיזם "אישים" לתיעוד היצירה הישראלית עמית מכטינגר, באתר ספר הקולנוע הישראלי חגית גינזבורג, עמית לאמיתה: ראיון עם עמית מכטינגר, באתר nrg‏, 19 באוקטובר 2011 דינה חלוץ, הייתם מאמינים שזו עמית מכטינגר?, באתר ynet, 31 ביולי 2011 https://www.israelhayom.co.il/article/44964 ספיר כלפון, חן מענית, ‏סופית: הדוגמנית עמית מכטינגר לא תיכנס לכלא, באתר גלובס, 16 ביולי 2015 הילה רגב, עמית מכטינגר: "אפשר לנוח גם בתוך החיים עצמם. לא חייבים לטוס", באתר Xnet‏, 25 ביוני 2019 ספיר כלפון וחן מענית, ‏נהיגה בשכרות, סופית: הדוגמנית עמית מכטינגר לא תיכנס לכלא, באתר גלובס, 16 ביולי 2015 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רונית ויגלר

רונית ויגלר (נולדה בשנת 1970) היא דוגמנית ועורכת דין ישראלית. הייתה אחת הדוגמניות הבולטות בישראל בשנות ה-80 של המאה ה-20. ויגלר נולדה וגדלה בתל אביב כאחת משלושה ילדים לאבא מורה ומנהל בית ספר, ואמא מנהלת חשבונות. היא החלה לדגמן בגיל 14. היא הופיעה תחילה במגזין של גדעון אוברזון ואחר כך הוזמנה על ידי מארגן תצוגות אופנה להשתתף באירועים שלו באופן קבוע. בגיל 16 הצטלמה לסרטון פרסומת בו נכנסה, מרוחה בתכשיר, לתא זכוכית מלא ביתושים. היא למדה בתיכון עירוני א' ובמקביל דגמנה לחברת בגדי הים פלפל והופיעה על שערי מגזינים רבים. בשנות ה-90 נודעה בפרסומת שהופיעה לסנו. ב-2004 הופיעה בסרט "בלאק ג'ק". בנוסף עבדה כמאמנת ספינינג בגיל 35 החלה ללמוד משפטים. היא בעלת תואר ראשון ממכללת שערי משפט, וכיום היא עורכת דין לדיני משפחה, בעלת משרד עורכי דין. ויגלר גרושה וסבתא לנכדה מבנה, סאן מייליך, שהוא דוגמן, יוצר ומוזיקאי, ומתגוררת בסלוניקי רונית ויגלר, ברשת החברתית פייסבוק רונית ויגלר, ברשת החברתית אקס (טוויטר) רונית ויגלר, ברשת החברתית אינסטגרם רונית ויגלר, במיזם "אישים" לתיעוד היצירה הישראלית דוגמנית, מעריב, 28 באוקטובר 1985 ספורט ויופי במועדון הבריאות שליד בריכת גורדון, מעריב, 23 במרץ 1988 ליאת רון, ‏דוגמנית מחפשת מסלול, באתר גלובס, 7 בפברואר 2009 יעל גרטי, רגע לפני שדוגמנית העבר רונית ויגלר טסה לאהוב שלה ביוון, הוא מת במפתיע, באתר ynet, 9 בפברואר 2023 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
סיטרואן טוביק

סיטרואן טוביק (בצרפתית Citroën Tubik) היא מכונית קונספט, בתצורת רכב מסחרי אשר הוצגה על ידי יצרנית הרכב הצרפתית סיטרואן בשנת 2011. הדגם הוצג לראשונה ב-15 בספטמבר 2011 בתערוכת המכוניות של פרנקפורט. הדגם התבסס בעיצוב החיצוני ובממדים על דגמי ה-המסחריות: סיטרואן H ואן, (1947–1981) וה-"Citroën TUB"‏ (1939–1941). הדגם מוגדר כרכב הנעה היברידית המשלב מנוע דיזל ומנוע חשמלי. ההנעה היברידית בסיטרואן טוביק משלבת שני סוגי מנועים, מנוע בעירה פנימית מסוג מנוע דיזל עם מנוע חשמלי. המטרה בשילוב המנועים היא נצילות טובה יותר של הדלק, חיסכון בעלות נסיעה, ופליטת מזהמים מופחתת מהמכונית. בדגם הסיטרואן טוביק 9 מקומות ישיבה, מודולריים. המושבים הקדמיים יכולים להיות מסובבים ב-360°. המושב המרכז יכול להתקפל כשולחן עבודה או בשימוש משותף עם המושב האחורי כמו מיטה רציפה. קיימת אפשרות של קיפול המושבים, מצב היוצר חלל גדול למטען. סיטרואן טוביק סיטרואן טוביק סיטרואן טוביק סיטרואן טוביק סיטרואן טוביק סיטרואן טוביק סיטרואן טוביק סיטרואן טוביק סיטרואן טוביק בתערוכת המכוניות העולמית ב-פריז, 2012 סיטרואן טוביק הדגם התבסס בעיצוב החיצוני ובממדים על דגמי המסחריות: סיטרואן H ואן, (יוצר בין השנים 1947–1981) והסיטרואן TUB (יוצר בין השנים 1939–1941) סיטרואן H ואן סיטרואן TUB הנעה היברידית סיטרואן טוביק סיטרואן טוביק - מכונית החלומות ( The Citroën Tubik, retro-future space van of our dreams ) מדיה וקבצים בנושא סיטרואן טוביק בוויקישיתוף סיטרואן טוביק (3:26 דקות), יו-טיוב סיטרואן טוביק Citroën Tubik auf der IAA – Autobild 2011 mit Fotos, abgerufen 18. April 2016 סיטרואן טוביק קונספט אתר סיטרואן ישראל סיטרואן טוביק(טופ-גיר) סיטרואן טוביק קונספט Citroën Tubik auf der IAA – Autobild 2011 mit Fotos, abgerufen 18. April 2016 סיטרואן טוביק - קונספט
יהודה ישעיהו גליק

הרב ישעיהו יהודה גליק (נולד ב-11 בספטמבר 1950) הוא רב ציוני דתי, אב"ד בבית הדין הרבני באריאל ובעבר שימש כדיין בבית הדין הרבני טבריה צפת, אב"ד בבית הדין הרבני בפתח תקווה ור"מ בישיבת ברכת משה במעלה אדומים. נולד וגדל בנתניה. למד בישיבה התיכונית בני עקיבא שבעיר. למד שנתיים בישיבת מרכז הרב. לאחר למד במסגרת מסלול ההסדר בישיבת כרם ביבנה ובמהלכו שירת בצבא כלוחם. אחר כך למד כשנה בישיבת הכותל ולאחר מכן כשמונה שנים בכולל פסגות במהלכן סיים את מבחני הדיינות. במשך למעלה מעשור כיהן כר"מ בישיבת ברכת משה במעלה אדומים. התמנה תחילה לכהן כדיין בבית הדין הרבני טבריה צפת והיה לדיין הציוני הדתי הראשון בוגר ישיבת הסדר. ב-3 בינואר 1988 התמנה לכהן כדיין בבית הדין הרבני בפתח תקווה. ב-3 בספטמבר 2012 התמנה לכהן כאב"ד הרבני בפתח תקווה. החל מדצמבר 2018 עבר לכהן כאב"ד בית הדין הרבני באריאל. חתניו הם הרב אורי שטטנר (בנו של הרב שמחה שטטנר), ראש הישיבה התיכונית ביישוב חרשה, הרב ינון ויסמן, חוקר במכון הלכה ברורה וראש כולל בישיבת מרכז הרב והרב עזרא פאטשינו (בנו של הרב מאיר פאטשינו), רב היישוב לשם. מחותן של הרב שמואל אליהו. פסקי דין באתר דעת מאמריו שהתפרסמו בכתבי העת מעליות וכתלנו
לנה גרק

לנה גרק (נולדה ב-29 בפברואר 1988) היא דוגמנית ומנחת טלוויזיה גרמנייה. גרק נולדה במרבורג, לאחר גירושי הוריה היא עברה לגור עם אמה בעיירה בסקסוניה התחתונה, יש לה אחות וגם שתי אחיות למחצה מצד אביה. ב-2006 היא ניגשה למבחני הבד עבור התוכנית "דוגמנית העל הבאה של גרמנייה" בהנחייתה של היידי קלום ושם זכתה במקום הראשון. עבור זכייתה היא קיבלה חוזה עם סוכנות IMG Models בפריז וצילום שער במגזין קוסמופוליטן הגרמני. היא גם הופיעה במגזין האמריקאי גלאמור ובמגזין הצרפתי "Votre Beauté", בנוסף היא דגמנה לחברת H&M, צעדה שלוש פעמים בשבוע האופנה בברלין וב-2010 הופיעה בשבוע האופנה בניו יורק. ב-2009 החלה להנחות את התוכנית "הטופ מודל הבאה של אוסטריה". אתר האינטרנט הרשמי של לנה גרק (בגרמנית) לנה גרק, ברשת החברתית פייסבוק לנה גרק, ברשת החברתית אקס (טוויטר) לנה גרק, ברשת החברתית אינסטגרם לנה גרק, במסד הנתונים הקולנועיים IMDb (באנגלית) Lena Gercke - H&M: Schweden-Girl, GALA, ‏2010-01-20 (בגרמנית) FOCUS Online, Zu dick für Paris, FOCUS Online (בגרמנית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קרל מאק פון לייבריך

קרל מאק פון לייבריך (בגרמנית: Karl Mack von Leiberich; ‏25 באוגוסט 1752 - 22 באוקטובר 1828), היה גנרל אוסטרי במהלך המלחמות הנפוליאוניות, אשר נודע עקב תבוסתו בקרב אולם. מאק נולד ב-25 באוגוסט 1752 בעיר ננסלינגן שבנסיכות אנסבך, כקרל לייבריך, ובשנת 1770 התגייס לצבא האוסטרי, והצטרף לרגימנט פרשים, שבו כיהן דודו כמפקד גדוד. במהלך מלחמת הירושה הבווארית שירת מאק במטה של פרנץ יוזף, רוזן קינסקי, ולאחר מכן במטה של פרנץ מוריץ פון לאסי. בשנת 1785 התחתן מאק עם קתרינה גבריאל, וקיבל את השם קרל מאק פון לייבריך. במהלך המלחמה עם הטורקים מונה מאק לעוזרו של יוזף השני, קיסר האימפריה הרומית הקדושה, ובשנת 1789 הועלה לדרגת אוברסט לוטננט. במהלך אותה שנה היו לקרל חילוקי דעות חריפים עם ארנסט גדעון פון לאודון, ובעקבות כך הוא נאלץ לפרוש משירותו בחזית, אולם הוא הועלה לדרגת אוברסט וקיבל תואר אביר של המסדר הצבאי של מריה תרזה. בשנת 1790 שוב הסתכסך מאק עם פון לאודון, ומאוחר יותר נפצע קשה בראשו. בשנת 1793 הוא מונה לראש מטהו של יוזיאס, נסיך סקסוניה-קובורג-זאלפלד שפיקד על הצבא בארצות השפלה האוסטריות, וקיבל שבחים רבים על תפקודו במערכה נגד הצרפתים. מאק פיקד על כוח בקרב נירווינדן, ונטל חלק לאחר מכן במשא ומתן בין קובורג לדומורי. בהמשך מונה למפקד רגימנט קירסירים, ולאחר מכן נפצע בפמארס, אבל בשנת 1794 חזר שוב לשירות פעיל, והועלה לדרגת גנרל מיור. על אף כישלון כוחות הקואליציה האנטי-צרפתית הראשונה, נשאר פרנץ השני, קיסר האימפריה הרומית הקדושה תומך של קרל, ובשנת 1797 הוא הועלה לדרגת פלדמרשל-לוטננט, ובשנה שלאחר מכן הוא קיבל, על פי בקשתו האישית של הקיסר, את הפיקוד על הצבא הנאפוליטני. מאק לא הצליח לעמוד אל מול הכוחות הצרפתיים, ומשום כך נכנע בראש כוחותיו. בתחילה הובטח לו מעבר חופשי לארצו, אבל נפוליאון ציווה לשלוח אותו לצרפת כשבוי מלחמה. כעבור שנתיים נמלט מאק מפריז בתחפושת, אולם לא הועסק במשך שנים אחדות בצבא האוסטרי. בשנת 1804 כשמפלגת-המלחמה בחצר האוסטרית נזקקה לגנרל, על מנת להתנגד למדיניות-השלום של הארכידוכס קרל, דוכס טשן, מונה מאק למפקד הצבא, וקיבל הוראות להתכונן למלחמה עם צרפת. מאק עשה כל שביכולתו כדי לתקן את הצבא, ועם פתיחת המלחמה בשנת 1805 הוא מונה למפקד העליון של הכוחות בגרמניה, כשפרדיננד קרל יוזף, ארכידוכס אוסטריה-אסטה משמש כראש מטהו. כתוצאה מכך, מאק החזיק יזם כמה שינויים במבנה הצבא, אולם הם החלישו מאוד את צבאו. באוקטובר 1805 ספג מאק תבוסה קשה בקרב אולם, ועל אף שכמה מקציניו, ובהם הנסיך פון שוורצנברג, פרצו את ההגנות הצרפתיות ונמלטו, רוב הפיקוד העליון האוסטרי נתפס בשבי, יחד עם 25,000 חיילים, 18 גנרלים, 65 תותחים ו-40 דגלים. הגנרלים האוסטרים קיבלו חנינה ושוחררו מהשבי, בתנאי שיימנעו מלחימה נגד צרפת. אחרי קרב אוסטרליץ הורשע מאק בפחדנות על ידי בית דין צבאי, ובשל כך נשללו ממנו דרגתו, עיטוריו ותפקידיו, והוא נכלא במשך שנתיים. בשנת 1808 שוחרר מאק מהכלא, והוא חי באלמוניות עד לשנת 1819. לאחר תבוסת נפוליאון נשכחו הכשלונות הישנים, ובשנת 1819, על פי בקשתו של הנסיך פון שוורצנברג, חזר מאק לצבא בדרגת פלדמרשל-לוטננט, וכן הוא מונה שוב לאביר של המסדר הצבאי של מריה תרזה. ב-22 באוקטובר 1828 מת מאק בסנקט פלטן. מדיה וקבצים בנושא קרל מאק פון לייבריך בוויקישיתוף קרל מאק פון לייבריך באנציקלופדיה בריטניקה
אין מערבין שמחה בשמחה

אין מערבין שמחה בשמחה הוא כלל הלכתי, הקובע שאין לבצע פעולות של שמחה בזמן שעל האדם להיות עסוק בשמחה אחרת. הכוונה אינה לאסור פעולות המבטאות את השמחה (כגון אכילת בשר ושתיית יין), שהן רצויות ומומלצות, אלא איסור על יצירת סיבה נוספת לשמחה בזמן בו קיים חיוב שמחה, כגון להינשא בימי חול המועד. במשנה, מסכת מועד קטן, פרק א', משנה ז' נאמר: "אֵין נוֹשְׂאִין נָשִׁים בַּמּוֹעֵד, לֹא בְתוּלוֹת, וְלֹא אַלְמָנוֹת, וְלֹא מְיַבְּמִין, מִפְּנֵי שֶׁשִּׂמְחָה הִיא לוֹ. אֲבָל מַחֲזִיר הוּא אֶת גְּרוּשָׁתוֹ. וְעוֹשָׂה אִשָּׁה תַּכְשִׁיטֶיהָ בַמּוֹעֵד. רַבִּי יְהוּדָה אוֹמֵר, לֹא תָּסוּד מִפְּנֵי שֶׁנִּוּוּל הוּא לָהּ". בתלמוד בבלי נלמד כלל זה מהפסוק בספר מלכים בו מתוארת חגיגת חנוכת בית המקדש הראשון שבנה שלמה המלך. בפסוק נאמר ששלמה המלך והעם חגגו במשך ”שבעת ימים ושבעת ימים ארבעה עשר יום”. מכפל הלשונות, "שבעת ימים ושבעת ימים" ו"ארבעה עשר יום", למדו שההפרדה בין שבעת ימי חגיגת חנוכת המקדש ובין שבעת ימי חג הסוכות שבאו לאחריהם הייתה מכוונת. בתלמוד הירושלמי מובא מקור אחר. כשנשא יעקב אבינו את לאה אמנו ובא לשאת את רחל אמנו אמר לו לבן "מלא שבוע זאת" ומכאן שאין לערב שמחה בשמחה. לימוד זה מובא גם ברמב"ם. לדעת התוספות אף שזו גזירת הכתוב, טעמה הוא בדומה לכלל שאין עושין מצוות חבילות חבילות, שצריך שליבו יהיה פנוי לשמחה אחת ולא יפנה את ליבו לשמחה אחרת. נישואין בפורים – על פי שו"ת הרשב"א פסק השולחן ערוך שמותר לשאת אשה בפורים. בעל מגן אברהם חולק על כך, ולדעתו אין לשאת בפורים משום שאין מערבין שמחה בשמחה. בשערי תשובה כתב שהמנהג הוא להתיר נישואין בפורים. ברית מילה ופדיון הבן בחול המועד – תוספות שאלו מהו טעם ההיתר לערוך סעודת ברית מילה או פדיון הבן בחול המועד. לגבי ברית מילה הנערכת בזמנה מותר הדבר כי אין לבטל את המילה בזמנה מטעם שאין מערבין שמחה בשמחה. לגבי מילה שלא בזמנה הדבר מותר או משום שאנו לא פוסקים את הכלל הזה ומותר לערב שמחה בשמחה או שרק סעודת נישואין נחשבת שמחה. ברכה אחת לשני חתנים – מותר לברך שבע ברכות פעם אחת לשני חתנים שנמצאים במקום אחד, ולדעת הרמ"א יש להימנע מכך משום עין הרע. הרב ד"ר יהודה זולדן, אין מערבין שמחה בשמחה, באתר פורטל הדף היומי הערך "אין מערבין שמחה בשמחה", באתר המכלול הערך "אין מערבין שמחה בשמחה", במיקרופדיה תלמודית, באתר ויקישיבה תלמוד בבלי, מסכת מועד קטן, דף ט', עמוד א'. ספר מלכים א', פרק ח', פסוק ס"ה. תלמוד ירושלמי, מסכת מועד קטן, פרק א', הלכה ז'. משנה תורה לרמב"ם, ספר נשים, הלכות אישות, פרק י', הלכה י"ד. על מסכת מועד קטן, דף ח', עמוד ב', ד"ה לפי. שולחן ערוך, אורח חיים, סימן תרצ"ו, סעיף ח'. תוספות לתלמוד בבלי, מסכת מועד קטן, דף ח', עמוד ב' דיבור המתחיל מפני. כך כתב גם הריטב"א במועד קטן. שולחן ערוך, אבן העזר, סימן ס"ב, סעיף ג'.